Diari Oficial de la Generalitat Valenciana


Sumari del DOGV 4427, del 28-01-2003 (2003/490)

ORDE de 9 de desembre de 2002, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4427

Data del DOGV
:   28-01-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/490


Data del document
:   09-12-2002

Organisme emissor
:   Conselleria de Cultura i Educació

Tipus de document
:   Ordre

Correcció d'errades

Anàlisi jurídica

 Descriptors 

:   * Ontinyent
    * Gandia
    * Paiporta
    * ensenyament privat
    * centre d'ensenyament

ORDE de 9 de desembre de 2002, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats. [2003/A490]
  
Els expedients han sigut incoats a instància dels representants de la titularitat dels centres que sol·liciten l'autorització d'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, per resolucions individualitzades per a cada centre, l'adequació de les instal·lacions proposades, quant a espais educatius es referix, a allò disposat en el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient inclou informe favorable de la Unitat Tècnica de Construccions i informe favorable de la Inspecció Educativa referent a la relació de professors i titulacions respectives.
  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar, amb efectes des de l'inici del present curs escolars, l'obertura i funcionament en els nivells indicats a cadascun dels centres que s'assenyalen en l'annex, amb el nombre d'unitats i capacitat màxima de llocs escolars que s'hi especifiquen.
  
Segon
  
Modificar simultàniament, si és procedent, l'autorització corresponent als altres nivells educatius dels centres, en els termes que s'assenyala en l'annex, com a composició resultant de la resta del centre.
  
Tercer
  
La direcció territorial corresponent establirà, en termini màxim de dos mesos i mitjançant resolució, el centre públic al qual el centre privat de Batxillerat que s'assenyala en l'annex quedarà adscrit administrativament.
  
Quart
  
El centre La Concepción d'Ontinyent, que no ha aportat la relació de professors i les titulacions respectives de dos de les sis unitats del segon cicle de l'Educació Infantil que se autoritzen, haurà de fer-ho davant la Direcció Territorial de València, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
DISPOSICIONS ADDICIONALS
  
Primera
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des del dia següent de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des del dia següent de la notificació o publicació, segons corresponga.
  
València, 9 de desembre de 2002
  
El conseller de Cultura i Educació,
  
MANUEL TARANCÓN FANDOS
  
ANNEX
  
Centre: Cristo Rey (MM. Escolapias).
  
Titular: RR. Escolàpies.
  
Domicili: c/ Sant Rafael, 25.
  
Localitat: Gandia.
  
Província: València.
  
Codi: 89200161.
  
Ensenyaments i capacitat màxima que s'autoritzen:
  
- Educació Especial, suport a la integració, amb 1 unitat i 15 llocs escolars, i Batxillerat amb 4 unitats i 140 llocs escolars, de manera que el centre queda configurat en la seua totalitat amb la següent composició:
  
· 6 unitats d'Educació Infantil, segon cicle, amb 150 llocs escolars.
  
· 12 unitats d'Educació Primària amb 300 llocs escolars.
  
· 8 unitats d'Educació Secundària Obligatòria, amb 240 llocs escolars.
  
· 1 unitats d'Educació Especial (suport a la integració), amb 15 llocs escolars
  
· 4 unitats de Batxillerat, amb 140 llocs escolars, en les modalitats de; Ciències de la Natura i Salut; Humanitats i Ciències Socials i Tecnologia.
  
Centre: La Concepción.
  
Titular: Pares Franciscans.
  
Domicili: av. Sant Francesc, 5.
  
Localitat: Ontinyent.
  
Província: València.
  
Codi: 96636592.
  
Ensenyaments i capacitat màxima que s'autoritzen:
  
- Educació Infantil, segon cicle, amb 6 unitats i 150 llocs escolars, de manera que el centre queda configurat en la seua totalitat amb la següent composició:
  
· 6 unitats d'Educació Infantil, II cicle, amb 150 llocs escolars
  
· 12 unitats d'Educació Primària amb 300 llocs escolars
  
· 12 unitats d'Educació Secundària obligatòria amb 240 llocs escolars
  
· 6 unitats de Batxillerat, amb 210 llocs escolars, en les modalitats de Ciències de la Natura i Salut, Humanitats i Ciències Socials i Tecnologia.
  
No obstant això, queda ajornada a petició del titular del centre la posta en funcionament de dos unitats de segon cicle d'Educació Infantil.
  
Centre: La Inmaculada.
  
Titular: Germanes de la Caritat de Sant Vicent de Paül.
  
Domicili: c/ Antic Regne de València, 35.
  
Localitat: Paiporta.
  
Província: València.
  
Codi: 17207089.
  
Ensenyaments i capacitat màxima que s'autoritzen:
  
- Educació Especial, suport a la integració, amb 1 unitat i 15 llocs escolars, de manera que el centre queda configurat en la seua totalitat amb la següent composició:
  
· 3 unitats d'Educació Infantil, segon cicle, amb 69 llocs escolars.
  
· 6 unitats d'Educació Primària amb 150 llocs escolars.
  
· 4 unitats d'Educació Secundària Obligatòria, amb 120 llocs escolars.
  
· 1 unitat d'Educació Especial (suport a la integració), amb 15 llocs escolars.